Kun laittaa hiekkaa, kalkkikiveä ja soodaa tuhatasteiseen uuniin,
saadaan nestemäistä lasia.
Taitavat lasinpuhaltajat keräävät sulan seoksen ontoilla pilleillä.
Pilliin puhaltaessa lasi pullistuu muotoiltavaksi kuplaksi.
Työkalut ja tekniikat ovat roomalaisten ajalta,
mutta me lisäämme lämpöä.
Palaamme Pohjois-Amerikan isoimpaan kuumapajaan,
jossa kymmenen lasinpuhaltajaa -
käy taistelua tulella tulta vastaan.
Tästä se lysti alkaa.
Kaikki peliin.
Ison riskin ottaminen…
Voi taivas.
Penkkiä vasten! -Olen aina täysillä mukana.
…tuo ison palkinnon.
Noin sitä pitää!
Jos he selviävät tulisesta kilpailusta, he voittavat elämää muuttavan palkinnon,
joka tuo mainetta ympäri maailman.
Olen Nick Uhas. Tämä on Blown Away.
BLOWN AWAY: LASINPUHALTAJIEN KISA
Lasinpuhaltajat, tervetuloa jälleen kuumapajaan.
Seuraavassa haasteessa yritän panna parastani.
Toivottavasti se riittää, enkä jää hännille. Helppoa siitä ei tule.
Nyt kun meitä on viisi, alamme oikeasti lähestyä loppua.
Valoa näkyy jo tunnelin päässä. Mutta vain yksi voi voittaa.
Vuosisatojen saatossa moni taiteilija, kuten Degas, Renoir, Matisse,
on saanut inspiraatiota sirkuksesta ja sen väreistä,
rohkeista kuvioista ja isoista persoonista.
Tunnette varmasti venetsialaisen mestarin Pino Signoretton -
ja hänen upeasti tehdyt lasiklovninsa.
Pino Signoretto on eräänlainen lasiveistosten kummisetä.
Klovneissa on upea liike ja paljon tunnetta. Ne on mestarillisesti tehtyjä.
En aio tehdä klovnia. En pidä niistä.
Haluamme, että ammennatte inspiraatiota sirkuksen ylenpalttisesta energiasta -
ja luotte sirkusaiheisen taideteoksen.
Katherinen avuksi töitänne saapuu arvioimaan akrobaatti -
ja sirkuksen omistaja Miranda Tempest.
Vieraileva tuomari näyttää mahtavan eloisalta.
On upeaa, mitä hän tekee elääkseen.
Sirkuksessa ja kuumapajassa otetaan riskejä ja luodaan spektaakkeleita.
Ja molemmissa saa leikkiä tulella.
Haluatko leikkiä tulella? Me myös.
Hän tanssi tulen kanssa vain parin metrin päässä.
Lämmön saattoi tuntea. Se tuntui meistä kotoisalta.
Pelkäsin koko ajan, että hänen hiuksensa syttyvät palamaan.
Arvioimme muotoilua, konseptia ja teknistä osaamista.
Päivän Paras puhaltaja saa edun seuraavaan haasteeseen.
Kiva. -Selvä.
Haluan edun, mutta myös kipeästi voittaa haasteen. Tarvitsen sitä.
Se, joka ei tee meihin vaikutusta, joutuu vuodattamaan klovnin kyyneleitä -
ja lähtemään kuumapajasta.
Lasinpuhaltajat, teillä on neljä ja puoli tuntia.
Aika alkaa nyt.
MUOTOILU
Aivan ihana haaste.
Teen parrakkaan lohikäärmeen, joka on myös parrakas nainen.
Haluan tehdä kunniaa Annie Jonesille,
yhdelle historian kuuluisimmista parrakkaista naisista.
Hän pyrki muuttamaan käsityksiä kummajaisuudesta.
Aion tehdä jalustalla olevan hylkeen, joka hyppää tulirenkaan läpi.
Tulirengas symboloi esteitä, joiden läpi kaikkien on mentävä.
Kuten kaikki tänne päässeet joutuivat menemään.
Se vaati paljon uhrauksia.
Tyttöystäväni jäi kotiin. Se ei ole helppoa.
Hän on tärkein tukijani ja haluaa minun voittavan.
Yritän vain päästä seuraavaan haasteeseen.
Aion tehdä mursun nimeltä Walter.
Se koe-esiintyy päästäkseen sirkukseen, mutta se mokailee.
Se tasapainottelee palloa päänsä päällä.
Siitä tulee söpö.
Sirkuksessa pitää olla hauskaa. Tiedättehän. Hyvä tästä tulee.
Teen yhdenlaisen klovnin, mutta se on karhu.
Olen itsekin vähän karhumainen.
Kuin venäläinen tanssiva karhu fetsihattu päässä. Aina esiintymässä.
Taiteilijoina otamme paljon riskejä ja paljastamme itsemme julkisesti -
ja myös yleisölle.
Sirkuksesta tuli mieleen poliittinen sirkus.
Teen norsun, joka muistuttaa klovnia.
Norsulla on oranssi tupee ja oranssia kasvomaalia.
Sen voi tulkita, miten haluaa.
LUOMINEN
No niin. Teemana on siis sirkus.
Aloitetaan. -Se on menoa nyt.
Tarvitaan monta osaa ja paljon kuumentamista.
Teemme mursun nimeltä Walter. -Ihana.
Kaunein keräämäni seos koskaan
SULA SEOS OTETAAN UUNISTA
Tulee hikinen urakka.
Jos esiintyisin sirkuksessa, haluaisin olla elävä tykinkuula.
Olisi mahtavaa lentää ilmojen halki.
Hän taitaa olla liian pieni tykinkuulaksi.
Olisi kiva tehdä töitä eksoottisen eläimen kanssa, kuten tiikerin tai leijonan.
Jatketaanpa vielä.
Vain Minhi osaisi tehdä trapetsin.
Hyvältä näyttää, Minhi!
Anteeksi mitä?
Tyttöystäväni katsoo tätä.
Joskus kuumapaja on tosiaan kuin sirkus.
Meidän pitää olla nopeita ja me leikimme tulella.
Miranda, mistä erityisesti pidät tulen kanssa työskentelystä?
Työ itsessään on jo jännittävää. Vaikka se on tietysti myös tulenarkaa,
se, miten tuli käyttäytyy, on ennustettavissa.
Sitä voi hyvin verrata lasinpuhallukseen, kun siinäkin kuumuudella tehdään taikoja,
mitä puhaltajat tekevät koko ajan.
Juuri tällaista muotoa hain.
Leikimme tulella ja jongleeraamme sulan materiaalin kanssa.
Me kaikki kuuluisimme sirkukseen.
Aloitan tanssivasta karhusta.
Teen sirkuskarhun, joka tanssii pallon päässä fetsihattu päässä, itkien.
Miranda, jokainen lapsi varmaan haaveilee karkaavansa kotoa -
ja liittyvänsä sirkukseen. Millaista se on?
Joskus kiertueella voi olla aika yksinäistäkin.
Mutta sirkuksessa hienoa on oman yhteisön tuki.
Siinäkin mielessä yhtäläisyyksiä löytyy. Taiteilijat tukevat toisiaan.
Kilpailuhenkisessä ympäristössäkin he haluavat toistensa menestyvän.
Haluamme kaikki voittaa mutta emme nujertaa toisiamme.
Hyvältä näyttää. -Kiitos.
Lasinpuhaltajat tukevat toisiaan, koska se on joukkuelaji.
Muotoilen nyt elefantin päätä. Lisään kärsän myöhemmin.
Nyt teemme rusettia.
Laitan ison rusetin Walterin rintaan.
Onko ruseteissa jotain keskellä?
Olen aina käyttänyt klipsiä.
Katherine, yleensä kysyisin, mitä itse tekisit haasteeseen,
mutta jos ymmärsin oikein, olet jo tehnyt jotain.
Jonkin verran. Teimme ystäväni kanssa klovniaiheisten teosten sarjan.
Miten herätitte töissänne sirkuksen henkiin?
Värillä on valtavan tärkeä rooli. Odotan heidän käyttävän sitä paljon.
Olemme saaneet tänne Olympic Color Rodilta frittiä, jauhetta ja väritankoja.
Ei mitään pelleilyä. -Ei todellakaan.
Mahtavaa.
AIKAA JÄLJELLÄ 3,5 TUNTIA
Ei hullumpi.
Ajattelin aloittaa tulirenkaasta. En ole koskaan tehnyt rengasta.
Avustaja toi minulle oranssia lasia,
ja käärin sen liekeiksi renkaan ympärille.
Pitää olla varovainen.
Se on hauras. Jos sitä kääntelee liian pitkään, voi tulla halkeamia.
En ehdi tehdä uutta.
Armotonta kilpajuoksua aikaa vastaan.
Danin karhu alkaa muotoutua.
Sitä aihetta Dan on käyttänyt töissään edustaakseen alkuperäiskulttuuriaan.
Hänelle voi olla siitä etua, kun hän pystyy tekemään karhun niin nopeasti.
Karhu tanssii ruokansa eteen kuten minäkin.
Olenko minä se karhu? En. Mutta minulla on karhumaisia ominaisuuksia.
Oma sukuni kuuluu Laskevan auringon lapsiin,
Heiltsukin jälkeläisiin, joiden tunnus karhu on.
Minulla on ollut tämä karhukaulakoru koko ajan,
ja se on sukumme tunnus. On tärkeää muistaa omat juurensa.
Silmät näyttävät hyviltä.
Teen parrakasta lohikäärmenaista.
Hienoa. Nyt voidaan tehdä silmäluomet.
Olen miettinyt paljon sitä, että olen viimeinen nainen kisassa.
Teokseni haastaa sukupuoliroolit.
Naisella voi olla parta, nainen voi tehdä töitä kuumapajassa.
Eikä se vähennä hänen naiseuttaan.
Aion kurkottaa tähtiin. En ehkä ylety, mutta joskus yletynkin.
Työstän nyt mursun räpylöitä. Kuumennetaan.
Teen tätä vain päätyöni ohella. Mutta minulla on taiteellinenkin puoleni.
Jos saisin mahdollisuuden ryhtyä kokonaan taiteilijaksi,
varsinkin jos voittaisin kisan, se muuttaisi koko elämäni.
Olen tosi innoissani tästä. -Mahtavaa.
Teen norsun, joka on myös poliittinen karikatyyri.
Nyt olen laittamassa silmämunia paikoilleen ja lisään niihin vähän eloa.
Tässä haasteessa tärkeintä on saada persoonallisuutta veistokseen.
Muuten teoksella ei ole paljon sanottavaa.
Tästä tulee peruukki.
Hiuksia varten teen oransseja ja keltaisia suortuvia.
Käytän teräsharjaa, jolla saan pintaan kuvioita ja syvyyttä.
Juuri tältä sen pitää näyttää.
Meillä on kaksi tuntia aikaa jäljellä!
Kivirekeä vedetään. Haluaako joku kyytiini? Tilaa on.
Pitää varmaan tehostaa vähän tahtia.
Mielenkiintoista. John Sharvin tekee mursua ja Trenton hyljettä.
Vertailivatko he muistiinpanojaan vai mitä tapahtui?
Vähän huolestuttaa, kun Johnin ja minun työt ovat samanlaisia.
Lisätään tälle kaverille rasvakerroksia.
Minä ja Trenton emme ole voittaneet haastetta. Siksi olemme hännillä.
Mutta loppupeleissä tässä kisataan itseä vastaan ja siitä, mitä saa aikaan.
Ei muuta kuin räpylää toisen eteen.
Käännä. Seis.
Työstän housuja. Ne ovat punavalkoiset raidalliset housut.
Vähän kuin Setä Samuli.
Piirrän raidat punaisen lasitangon avulla,
koska se luo vaikutelman sirkuspellestä.
Kun ajattelin Setä Samulia, siitä tuli heti mieleen klovnin asu,
ja se sopisi täydellisesti norsulle.
Nopea kuumennus.
Hei, Dan. Mitä olet tekemässä?
Tanssivaa karhua. Ja "bear" kirjoitettuna "bare" eli paljas.
Kun paljastaa sielunsa massoille.
Tuntuuko sinusta siltä? -Vähän.
Annamme haasteissa paljon itsestämme.
Jokainen haaste vaatii melkoista itsetutkiskelua.
Työ pitää saada pian valmiiksi. Se verottaa luovuutta.
Tuntuuko sinusta, että haasteet kehittävät sinua taiteilijana?
Ne kuorivat meistä esiin uusia kerroksia kuin sipulista.
Aina paljastuu jotain uutta. -Kyllä.
En ole voittanut ensimmäisen haasteen jälkeen.
Ja pakko myöntää, voitto tekisi terää.
Mutta joskus häviö tekee hyvää motivaatiolle.
Arvasin, että ahdasta tulee.
Nyt teen Walterin torahampaita.
Aiomme kiinnittää parran.
Hermostuttaa. Ulkonevat osat tekevät työstä helposti särkyvän.
Voi hitsi. Tuosta tulee ongelma.
Lasi voi särkyä milloin vain,
ja jos en pidä varaani, se on loppuni.
Sitä minä pelkään. Kuumennetaan.
Käännä.
Ettei homma karkaa räpylästä. No niin, kuumenna.
Aikaa jäljellä yksi tunti!
Kello käy.
Ja kuumenna.
Kilpailu on monin tavoin uuvuttavaa. Henkisesti ja fyysisesti.
Pakko jatkaa!
Jos voittaa, seuraava haaste on heti kohta. Se vaatii henkistä kanttia.
Tämä on rankkaa. Katsoja voi luulla, että kuka tahansa pystyy tähän.
Vasta paikan päällä sitä tajuaa, mitä se vaatii.
Hoidetaan homma.
Joskus tuntuu, että osa minusta haluaisi lähteä kotiin.
Nyt hikoiluttaa.
Elämä on koulinut minua.
Nosta. Saitko otteen? -Sain.
Kuumennetaan!
No niin, hyvältä näyttää.
Käännä.
Hyvin meni.
Taiteilijat, aika rientää. Vain 20 minuuttia jäljellä!
Pannaan töpinäksi.
Teen nyt asustetta päähän.
Minulla oli enää 20 minuuttia aikaa tehdä vaate veistokselleni.
Alkaa olla kiire. En tiedä, ehdinkö.
Aika on viholliseni.
Pitää lisätä vielä kärsä. Se on olennainen osa norsua.
Muuten se näyttäisi tosi oudolta. Aika alkaa loppua kesken.
Voitko kuumentaa tätä?
Viimeinen kuumennus. Tulen kohta.
Helkkari!
Tuon on pakko kelvata.
Viisi minuuttia jäljellä! Viiden minuutin hälytys!
Valmiina?
Hitaasti ja tasaisesti.
Mene alle.
Kyllä se tästä. Ota se.
Yksi, kaksi, kolme, nyt. Kaunista.
Ota se.
Täältä tullaan!
Vasen puoli!
Vedä syvään henkeä.
Varovasti nyt!
Niin sitä pitää.
Ylävitoset! -Hienoa.
Saimme jotain aikaan. -Kyllä.
ESITTELY
Meidän piti luoda teos, joka on saanut innoituksensa sirkuksesta.
Olen innoissani siitä, millainen teoksestani tuli,
mutta en voi vaikuttaa tuomareiden arvioihin.
Taiteilijoina käsittelemme aina meille tärkeitä tai ajankohtaisia teemoja,
Jaamme osan itsestämme muiden kanssa, hyvässä ja pahassa.
Kaikki joutuvat kohtaamaan haasteita elämässään ja menemään niiden läpi.
Silloin pitää vain uskaltaa ja toivoa, että pääsee toiselle puolelle.
Toivon, että teokseni ymmärretään ja sitä pidetään hauskana.
Se ei ole poliittinen kannanotto vaan näkökulma politiikkaan yleensä.
Toivon, että työni saa tuomarit hymyilemään ja samastumaankin siihen.
Taiteen ei tarvitse aina olla vakavaa. Haluan, että työni ilahduttaa ihmisiä.
Tervetuloa hupitaloon.
Tämä on John Sharvinin teos.
Se on tosi hyvä! Katsokaa sen nahkaa. -Todella hieno.
Mursu on onnistunut hienosti.
Pienet yksityiskohdatkin, tyhjentyneet pallot, näyttävät upeilta.
Kun ajattelen sirkusta, mursu ei ehkä tule ensimmäisenä mieleen.
Voisiko tässä olla kyse juuri siitä?
Ettei tämä eläin oikein edes kuulu sirkukseen?
Tämä kuvaa hyvin Johnin tarinaa ja halua ryhtyä lasinpuhaltajaksi.
Hänellä on insinööritausta ja nyt hän menestyy lasitaiteilijana.
Minusta hän on saanut aikaan jotain todella liikuttavaa.
Tämä on Trentonin hylje.
"Rengas edustaa esteitä meidän ja toiveidemme välillä."
Pidän tarinasta, johon hän viittaa,
ja haasteista ja esteistä, jotka pitää ylittää saavuttaakseen päämääränsä.
Pidän todella paljon väristä ja hylkeen liukuväristä.
Olisipa hän panostanut vähän enemmän renkaan ja jalustan muotoiluun.
Minusta liekit ovat onnistuneet hyvin.
Muut osat vaikuttavat vähän hutaistuilta.
En ymmärrä yhtään, miksi renkaan alla on lusikka.
Sama täällä.
No, hyväksytäänkö vai hyljeksitäänkö?
Nyt on kyllä pallo vähän hukassa. -No niin!
Tämä on Danin teos.
Se näyttää siltä kuin se olisi tehty yhdestä lasipalasta.
Muuten se onkin,
lukuun ottamatta palloa ja fetsihattua.
Mutta ne on varmaankin kiinnitetty kuumana samaan hengenvetoon kuumapajassa.
Teknisesti melkoista jongleerausta.
Kyyneleet olisi voinut jättää pois. -Kyyneleet?
En edes nähnyt niitä.
Hattupäinen karhu on jo yksistään surullinen hahmo,
jonka pitää tanssia ja laulaa ruokansa edestä.
Ehkä kyyneleet ovat vähän kömpelö lisä.
Nostetaanpa sitten norsu pöydälle. Tämä on John Moranin teos.
Taidan arvata, keneen hän viittaa.
Et kai?
Pinnan kuviointi on todella onnistunut.
Poimut ja karvat norsun nahassa,
ja ryppyisen Americana-puvun kangas -
vaikuttavat paljon yleisvaikutelmaan poliittisesta klovnista.
Hän on todellakin ylittänyt itsensä.
Se on selvästi linjassa John Moranin muiden töiden kanssa.
Niissä on aina jonkinlainen poliittinen viesti.
Oli teos poliittinen tai ei, se on todella hyvin tehty.
Olen samaa mieltä.
Tämä on Minhin parrakas lohikäärmerouva.
Parrakkaat lohikäärmeet ovat suosikkiliskojani. Ne ovat söpöjä.
Pintakuviointi on upea. Sen esteettisyydestä en ole niin varma,
sillä en hirveästi pidä parran muodosta.
Minusta silmät ovat ihanat.
Ja kasvojen veistoksellisuus on kauniisti toteutettu.
Hameen ulkonäöstä en niinkään välitä.
Minusta se on vähän häiritsevä ja ehkä liiankin hallitseva.
Se vie huomiota pois päästä.
Olen eri mieltä kummankin kanssa. -Voi ei. Selvä.
Minusta tuo on mahtava. Kuvioinnin ja värin yhdistelmä…
Hame muistuttaa klovnin kaulusta.
Hauska ja leikkisä teos, ihan kuten sirkuskin.
Totta.
Mitä sanotte? Pyydetäänkö puhaltajat sisään?
Onneksi et sentään puhunut klovneista.
Hermostuttaa kuulla arviot.
Mutta niin käy joka kerta. Taiteilijana panen aina itseni likoon.
Kun haluan teoksellani välittää jonkin tietyn viestin,
se voi joko osua naulan kantaan tai olla totaalinen pannukakku.
Ei olisi kiva joutua nyt kotiin, mutta tein parhaani. Se on pääasia.
Puhaltajat, eläväiset työnne toivat sirkuksen galleriaan.
Kaikki ne kirkkaat värit tekivät minuun vaikutuksen,
ja tunnistin töiden joukosta monia perinteisiä sirkusteemoja. Hienoa työtä.
Dan, kerro meille, miten lähdit työstämään haastetta.
Päätin ammentaa omista kokemuksistani.
Olen etenkin tässä ympäristössä enemmän esillä kuin mihin olen tottunut.
Olitko ajatellut, että isomman pallon raitoja -
olisi voinut kääntää ja saada siihen liikkeen tuntua?
Halusin laittaa karhun keskelle tankojen yhtymiskohtaa,
jotta teos näyttäisi yhtenäiseltä.
Teit hienoa työtä karhun ja kaikkien yksityiskohtien kanssa.
Kyyneleitä vähän mietin.
Ne ovat vähän kuin klovnin kyyneleet.
Karhu tykkää tanssia, mutta on pettynyt, kun joutuu pitämään fetsihattua.
Kiitos, Dan.
Trenton.
Tulirengas näytti upealta. Pidin siitä paljon.
Renkaan yläosassa on liitos.
Miten renkaan yhtymäkohta mielestäsi onnistui?
Se olisi voinut olla siistimpi.
Renkaan pidike näytti lusikalta. Kerro siitä.
Se liittyy minuun ja siihen, mistä aloitin.
En ole lähtöisin olosuhteista, joissa…
Et syntynyt hopealusikka suussa. -Aivan.
Teokseni kuvastaa sitä.
Juuri se, että meillä on erilaiset taustat, tekee yhteisöstämme upean,
mutta lasin suhteen puhumme samaa kieltä.
Kiitos, Trenton. -Kiitos.
Minhi.
Pintakuviointi on tosi ihana.
Sitä mietin, miksi päädyit piikkimäiseen partaan.
Halusin korostaa niitä puolia, jotka mielletään erilaisiksi,
ja parrakas lohikäärme pörhistelee, kun se kokee olevansa uhattuna.
Kiitos, Minhi. -Kiitos.
John Moran.
Halusin luoda karikatyyrin poliitikosta,
mutta tuoda mukaan myös sirkuksesta tuttuja aiheita -
eräänlaisena kannanottona poliittiseen sirkukseen.
Olitko huolissasi siitä, että jotkut voivat kokea työn etäännyttävänä?
Kun teoksessa on jotain poliittista, haluan herättää keskustelua.
En usko, että se on etäännyttävä. Mutta en voi tietenkään päättää siitä.
Kiitos, John. -Kiitos.
Ja nyt haluaisimme kuulla John Sharvinin Walter-mursusta.
Halusin viitata Walterilla menestystä janoavaan ihmiseen,
joka silti epäonnistuu aina.
Siitä pitää ottaa opikseen ja sinnitellä takaiskuista huolimatta.
Meille on yhteistä se, että niin lasialalla kuin sirkuksessakin -
kokee paljon epäonnistumisia.
Saa jatkuvasti kuulla, ettei osaa mitään tai on liian vanha.
Mursusi puhutteli minua.
Kiitos, sepä kiva.
Teoksen toteutus oli kenties parasta, mitä olemme sinulta nähneet.
Oletko tyytyväinen siihen? -Kiitos kohteliaisuudesta.
Ja kyllä, olen oikein tyytyväinen lopputulokseen.
Kiitos. Vetäydymme hetkeksi keskustelemaan.
Meillä oli mursu ja hylje. Niitä on vaikea olla vertaamatta.
Olisi toki hienoa voittaa haaste, mutta haluan vain jatkoon.
Tein mielestäni parhaani. Toivottavasti tuomaritkin näkevät sen.
Ajatus oli hyvä. Toteutus ei ehkä yltänyt samaan.
Jos joudun kotiin, tiedän, että pysyin periaatteissani taiteellisessa mielessä.
Kiitos, kun odotitte. Päätös on tehty. Päivän Paras puhaltaja on…
John.
Sharvin.
Kiitos. Ihan mahtavaa.
Kylläpä se kesti.
Mutta on hienoa, kun onnistuu,
ja sitä arvostetaan. Tuntuu hyvältä.
Tuota on odotettu.
John Sharvin, saat viimeisen edun kilpailussa,
ja se…
selviää vasta seuraavassa haasteessa. Kuten tavallista.
Ja se, joka ei tehnyt meihin vaikutusta ja joka joutuu lähtemään kuumapajasta, on…
Trenton.
Kiitos. Ymmärrän päätöksen.
Hyvästele muut ja poistu kuumapajasta.
Tämä kilpailu ei ole heikkohermoisille.
Tulin tänne ja lähden pois nöyrin mielin.
Tämä on sinulle.
Dan antoi minulle tekemänsä riipuksen. Iso hychka hänelle.
Se merkitsee paljon.
Lahja, jonka joku on tehnyt omin käsin, on rahaakin arvokkaampaa.
Tekstitys: Mirka Pohjanrinne